ORDE do 5 de xuño de 1997 pola que se conceden axudas para a realización de accións de integración laboral e estímulo da formación empresarial dos alumnos que rematan estudios de formación profesional regrada ou de educación secundaria obrigatoria no curso 1996-1997, cofinanciadas polo Fondo Social Europeo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/07/1997

Por Orde do 20 de febreiro de 1997 (DOG do 7 de abril) convocáronse axudas para a realización de actividades de formación empresarial dos alumnos que
rematan estudios de formación profesional regrada ou de educación secundaria obrigatoria, da Comunidade Autónoma.
Vista a proposta da comisión de selección prevista no artigo 6 da devandita orde,
RESOLVO:
Primeiro.-Conceder, con cargo ó concepto orzamentario 07.04.322S.483.0. da Dirección Xeral de Ordenación Educativa e de Formación Profesional, as axudas que se relacionan no anexo I.
Segundo.-Denegar, polas causas que se indican, as solicitudes que se relacionan no anexo II.
Terceiro.-De conformidade co punto noveno da Orde do 20 de febreiro de 1997, as axudas serán aboadas do seguinte xeito:
* O 10% da contía subvencionada logo da aceptación da devandita subvención, certificación do comezo da actividade por parte do director/a do centro onde se realiza esta, calendario das actividades e relación nominal e DNI dos asistentes e dos relatores.
* O 70% en concepto de pagamentos parciais.
* A cantidade restante librarase unha vez finalizada a actividade no momento da súa completa xustificación económica e entrega da súa memoria de actividades (en todo caso antes do 6 de outubro) achegando certificación sobre a percepción ou non percepción doutras axudas e subvencións para a mesma finalidade subvencionada, para o efecto do disposto no artigo 78.3º da Lei 11/1992, do 7 de outubro, de réxime financeiro e presupostario.
Cuarto.-Nas convocatorias públicas, publicidade e propaganda das accións que se desenvolven ó abeiro desta orde, así como os lugares nos que se realizan as referidas accións, deberá figurar que estas están cofinanciadas pola Xunta de Galicia, Consellería de Educación e Ordenación Universitaria, e o Fondo Social Europeo, ámbalas dúas institucións cos seus respectivos logotipos.
Quinto.-Contra a presente orde, que esgota a vía administrativa, poderase interpor recurso contencioso-administrativo, previsto na Lei reguladora da xurisdicción contencioso-administrativa, do 27 de decembro de 1956, perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, logo da comunicación a esta consellería, segundo o previsto no artigo 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 5 de xuño de 1997.
Celso Currás Fernández
Conselleiro de Educación e Ordenación
Universitaria
ANEXO I
Entidades
Importe
APA do IFP de Foz
531.850 ptas.
Confederación de Empresarios de Galicia
22.700.000 ptas.
Asociación Pro-emprego Nicraria
400.000 ptas.
APA do IFP de Viveiro
635.000 ptas.
Asoc. para a Investigación e Desenvolvemento do Ensino e a Formación Profesional
247.500 ptas.
Asociación de Empresarios do Val Miñor
292.000 ptas.
Asociación Cultural-Deportiva Lobeira
331.000 ptas.
APA do IESP de Curtis
231.500 ptas.
Asociación de Alumnos Cofisad
196.500 ptas.
Asoc. Provincial Talleres de Reparación de Vehículos de Ourense (ATAVE)
284.000 ptas.
Fondo Formación FPE
6.030.000 ptas.
Federación de empresarios do Barbanza
2.175.000 ptas.
Asociación Mulleres Xoves Area
702.000 ptas.
Confederación Prov. de Empresarios de Pontevedra
570.000 ptas.
Asoc. Comarcal de Empresarios do Carballiño
172.000 ptas.
APA do IFP Laxeiro
468.000 ptas.
APA do Colexio San Miguel
382.500 ptas.
Asoc. Formativa Rural Cabo Estai
348.000 ptas.
Federación de Cooperativas Sinerxia
6.510.000 ptas.
APA do IFP de Betanzos
225.000 ptas.
Asoc. Cultural Xerfa
736.000 ptas.
APA do IPFP Marqués de Suances
500.000 ptas.
Asoc. de Empresarios Iniciativas por Fene
368.500 ptas.
Asoc. Escola Familiar Agraria Fonteboa
184.950 ptas.
Cámara Oficial de Comercio, Industria e Navegación da Coruña
220.000 ptas.
APA Beiramar do IESP Cruceiro Baleares
500.000 ptas.
APA Colexio Mixto Caixa Galicia
364.000 ptas.
Concello do Carballiño
150.000 ptas.
Centro de Iniciativas para a Mocidade (CIMO)
2.720.000 ptas.
Área de Autoemprego do Concello de Allariz
197.500 ptas.
Prestadora de Servicios Fervenza
321.000 ptas.
APA do IESP de Santa Comba
390.000 ptas.
ANEXO II
Entidades
Causa denegación
APA do IESP de Cedeira
Por entrar fóra de prazo
Colexio de Delineantes de Pontevedra
Por entrar fóra de prazo
APA do IES da Pobra do Caramiñal
Por entrar fóra de prazo
APA do IFP de Arzúa
Por entrar fóra de prazo
Asociación EFA A Cancela
Por entrar fóra de prazo
Asociación Xuvenil de Vilamarín
Por entrar fóra de prazo
5236